Udpegning af medlemmer til Integrationsudvalget 2014-17 
Sagsfremstilling 
4.      Udpegning af medlemmer til Integrationsudvalget 2014-17  
                                                                                                                        Åbent 
Sagsnr.: 326-2014-6827        J.nr.: 00.10.00            Dokumentnr.: 326-2014-70296 
  
[adresse] 
Kommunalbestyrelsen besluttede på sit møde d. 29. januar 2014 at videreføre Integrationsudvalget i dets nuværende
sammensætning i den gældende valgperiode. Det betyder, at der skal udpeges medlemmer til det nye 
Integrationsudvalg.  
  
Integrationsudvalget er nedsat efter Den Kommunale Styrelseslovs § 17, stk. 4, hvilket betyder, at udvalget dels er 
sammensat af repræsentanter fra Kalundborg Kommunes Økonomiudvalg samt andre organisationer og foreninger, 
der har integrationsindsatsen tæt inde på livet i dagligdagen.  
[adresse] opgave er, med udgangspunkt i den af Kommunalbestyrelsen vedtagne integrationspolitik, at 
være rådgivende vedrørende integration af borgere med anden etnisk baggrund end dansk overfor Kalundborg 
både som kommune og som virksomhed. Udvalget kan samtidig være initiativtagende og igangsættende i 
kommunens tværgående integrationsindsats. Afslutningsvis har Integrationsudvalget til opgave at anbefale 
fordelingen af de midler, som Kommunalbestyrelsen har afsat til frivilligt socialt arbejde i forhold til 
integrationsindsatsen jf. Lov om Social Service § 18, 
stk. 2. 
  
Integrationsudvalget er sammensat af repræsentanter for følgende områder:  
  
Fødte medlemmer:  
· Borgmesteren  
· Formand samt næstformand fra Integrationsrådet  
  
Udpegede medlemmer:  
· Økonomiudvalget (2 repræsentanter) 
· LOF Sprogskolen i Kalundborg (1 repræsentant) 
· Boligselskabernes bestyrelser i Kalundborg Kommune (1 repræsentant) 
· Kalundborg Erhvervsråd (1 repræsentant) 
· Ungdomsuddannelserne i Kalundborg Kommune (1 repræsentant)  
· Midt- og Vestsjællands Politis lokale afdeling i Kalundborg (1 repræsentant) 
· Idrætsrådet (1 repræsentant) 
  
Der er indhentet indstillinger fra hvert af de repræsenterede områder. Dog er Integrationsrådet og Idrætsrådet endnu 
ikke nedsat, hvorfor der ikke foreligger indstillinger herfra.  
  
Der er indgivet følgende indstillinger: 
LOF Sprogskolen indstiller:  
· Hekmat El-Dadovn 
  
Boligselskaberne har ikke indstillet en kandidat til Integrationsudvalget. 
  
Kalundborg Erhvervsråd indstiller: 
· Joakim Jessen, Bilhuset MBM A/S 
  
Ungdomsuddannelserne i Kalundborg Kommune indstiller: 
· Troels Larsen, [adresse] og HF 
· Carina Thomsen, EUC Nordvestsjællands lokalafdeling i Kalundborg 
  
Midt- og Vestsjællands Politis lokale afdeling i Kalundborg indstiller: 
· Casper Mathiasen. 
  
BEHANDLING 
Kommunalbestyrelsen. 
  
INDSTILLING 
Børne- og Kulturdirektøren indstiller, at  
· der udpeges 2 medlemmer blandt Økonomiudvalgets medlemmer til Integrationsudvalget 
· indstillingerne godkendes, dog skal der foretages et valg blandt de 2 indstillede fra Ungdomsuddannelserne, hvor 
der kun skal vælges 1 repræsentant. 
  
  
  
Kommunalbestyrelsens møde den 26. marts 2014: 
Kommunalbestyrelsen vedtog at godkende Børne- og Kulturdirektørens indstillinger. Kommunalbestyrelsen 
udpegede Troels Larsen, som repræsentant for ungdomsuddannelserne. 
Endelig udpegede Kommunalbestyrelsen flg. medlemmer blandt Økonomiudvalgets medlemmer: 
Jano Gregersen (A) og Jonna Andersen (V) 
  
